**Interni natječaj Sveučilišta Josipa Jurja Strossmayera u Osijeku**

**za prijavu znanstvenoistraživačkih i umjetničkih projekata**

**na program Gost istraživač (INGI-2015)**

Sveučilište Josipa Jurja Strossmayera u Osijeku raspisuje interni natječaj za prijavu znanstvenoistraživačkih i umjetničkih projekata čija je osnovna svrha potaknuti suradnju svojih istraživača s istaknutim istraživačima s drugih (posebice inozemnih) sveučilišta. Za tu svrhu rezervirana su sredstva iz Poslovnog fonda Sveučilišta. Ovaj natječaj jedna je inicijativa u cilju ostvarenja Strategije Sveučilišta u Osijeku kroz ostvarenje Strateškog cilja 1.3.[[1]](#footnote-1), Strateškog cilja 2.[[2]](#footnote-2) (posebice Zadatka 2.1, 2.3, 2.6, 2.12) i Strateškog cilja 3.[[3]](#footnote-3) (posebice Zadatka 3.2, 3.5).

**Uvjeti natječaja:**

* Tema projekta treba biti znanstveno aktualna i međunarodno kompetitivna s perspektivom objavljivanja radova citiranih u WoS ili SCOPUS. Projektni prijedlog treba se uklapati u strategije sastavnica članova projektnog tima;
* Predlagatelj projekta može biti znanstvenik (znanstveni suradnik, viši znanstveni suradnik ili znanstveni savjetnik) podržan od grupe znanstvenika zaposlenih na nekoj od sastavnica Sveučilišta. U projekt je poželjno uključiti asistente, poslijedoktorande i studente Sveučilišta u Osijeku;
* Gost istraživač treba biti međunarodno prepoznatljiva osoba s odgovarajućim referencama iz teme istraživanja (s naglaskom na radove citirane u WoS ili SCOPUS).
* Predviđeno trajanje projekta je 12 mjeseci;
* Očekuje se da Gost istraživač za vrijeme trajanja projekta na Sveučilištu u Osijeku boravi barem 1 mjesec, a najviše 3 mjeseca. Boravak je moguće realizirati u više (najviše 3) navrata;
* Kao rezultat istraživanja očekuje se publiciranje rezultata istraživanja u priznatim međunarodnim časopisima (posebice onih koji su citirani u WoS ili SCOPUS).

**Financijska sredstva:**

* Ukupni fond za istraživačke projekte je 1. 000.000,00 kn
* Predviđeno za STEM područje: (60%)
* Predviđeno za DH + UMJ područje: (40%)
* Maksimalni iznos koji se pojedinom projektu može dodijeliti: 70.000,00 kn

**Financiranje uključuje:**

* Putni troškovi, troškovi smještaja i dnevnice Gosta istraživača;
* Materijalni troškovi (laboratorijski materijal, troškovi provođenja eksperimenata, terenski troškovi, troškovi anketiranja, pribor, papir itd.);

**Prijavna dokumentacija:** navedena je u Prijavnom obrascu

**Način trošenja sredstava:**

* 75% sredstava bit će isplaćena na žiroračun sastavnice po odobrenju projekta;
* preostala sredstava mogu biti isplaćena nakon zahtjeva potpisanog od strane voditelja projekta i prodekana (zamjenika pročelnika) za znanost. Pri tome posebno će se voditi računa o predviđenim aktivnostima na projektu;

**Prijave se podnose u elektronskom i tiskanom obliku.**

Rok elektroničke prijave je 29. siječnja 2016. godine do 12.00 sati na adresu in[gi2015@unios.hr](mailto:gi2015@unios.hr)

Prijavu u tiskanom obliku, uz napomenu "Interni natječaj Sveučilišta J. J. Strossmayera u Osijeku za prijavu na program Gost istraživač“ treba dostaviti poštom ili osobno na adresu: Sveučilište J.J.Strossmayera u Osijeku, Trg Svetog Trojstva 3, 31000 Osijek do 29. siječnja 2016. godine (dan predaje prijave nekom poštanskom uredu)

**Evaluacija projekata**

Svaki projekt najprije će proći administrativnu provjeru.

Svaki projekt ocijenit će barem jedan anonimni recenzent iz polja istraživanja i barem jedan anonimni recenzent iz drugog (ali srodnog polja) na posebnom Obrascu za recenzente. Nakon prvog kruga ocjenjivanja provest će se usuglašavanje recenzenata. Recenzente će predlagati prorektori i prodekani/zamjenici pročelnika u pravilu iz reda istraživača i profesora emeritusa Sveučilišta u Osijeku .

Dodatno, posebno za STEM područje i posebno za DH+UMJ područje imenovat će se paneli od po 5 stručnjaka koji će ocijeniti sve predlagatelje i sve Goste istraživače te kvalitetu i važnost istraživačkih prijedloga za svako područje posebno. Članove panela predlagat će prorektori i prodekani/zamjenici pročelnika, a imenovat će ih Povjerenstvo za ocjenu projekata. U panelu ne može biti više od jednog člana iz nekog polja.

Konačnu odluku o prihvaćanju/odbijanju projekata i iznosu financiranja donijet će

**Povjerenstvo za ocjenu projekata** u sastavu:

Prof. dr. sc. Rudolf Scitovski, prorektor za znanost, tehnologije, projekte i međunarodnu

suradnju, **predsjednik**

Izv. prof. dr. sc. Mario Vinković, prorektor za nastavu i studente, član

Prof. dr. sc. Damir Markulak, prorektor za strategiju razvoja i prostorno planiranje, član

Prof. dr. sc. Tomislav Mrčela, prorektor za financije i poslovne odnose, član

**Rezultati natječaja** bit će objavljeni na web stranici Sveučilišta do **29. veljače 2016.**

Ako sva predviđena financijska sredstva ne budu potrošena, natječaj će se ponoviti.

Sva pitanja vezana uz Interni natječaj Sveučilišta J. J. Strossmayera u Osijeku mogu se postaviti isključivo elektroničkim putem na adresu in[gi2015@unios.hr](mailto:gi2015@unios.hr) najkasnije do 29. siječnja 2016. Pitanja i odgovori bit će javno dostupni na web stranici: www.unios.hr/ingi2015.

1. Strateški cilj 1.3.: Jačanje znanstveno-nastavnih i umjetničko-nastavne sastavnice Sveučilišta glede broja,

   kvalificiranosti i kompetentnosti nastavnika u znanstveno-nastavnim, nastavnim i suradničkim zvanjima. [↑](#footnote-ref-1)
2. Strateški cilj 2.: Profilirati Sveučilište kao istraživačko sveučilište prema kriteriju znanstvene izvrsnosti. Zajedno s drugim hrvatskim sveučilištima sudjelovati u uspostavi kriterija i mjerila za poticanje i nagrađivanje izvrsnosti u istraživanjima. U tom smislu kvalitetu znanstvenoistraživačkog rada podići na višu razinu, pri čemu važna pretpostavka treba biti međusobna suradnja znanstvenika s različitih sastavnica Sveučilišta. Ovaj strateški cilj precizira se kroz navedene zadatke vezano za radove, projekte i poslijediplomske doktorske i specijalističke studije. [↑](#footnote-ref-2)
3. Strateški cilj 3.: Uspostaviti funkcionalnu međunarodnu suradnju, posebno sa zemljama Europske unije i zemljama u neposrednom okruženju, a radi razmjene iskustava u nastavi i ustroju zajedničkih studija, radu na zajedničkim projektima i zajedničkom objavljivanju znanstvenih radova. [↑](#footnote-ref-3)